b'\n_START_ARTICLE_\nAk Bars Kazan\n_START_SECTION_\nHistoriaa ja saavutuksia\n_START_PARAGRAPH_\nSeura on perustettu vuonna 1956 aluksi nimell\xc3\xa4 Ma\xc5\xa1stroi, mutta alettuaan pelata valtakunnallisia sarjoja sen nimeksi tuli SK Uritskogo, jota se k\xc3\xa4ytti 1958\xe2\x80\x931990. Vuosina 1990\xe2\x80\x931995 nimen\xc3\xa4 oli Itil Volga-joen mukaan, mink\xc3\xa4 j\xc3\xa4lkeen nimeksi on sovittu Ak Bars. Ven\xc3\xa4j\xc3\xa4n Federaation mestaruus, niin sanottu alempien sarjojen Ven\xc3\xa4j\xc3\xa4n mestaruus joukkueella on vuosilta 1962 ja 1976. _NEWLINE_Joukkue pelaa kotiottelunsa TatNeft Arenalla, Kazanin kaupungissa. Bars on voittanut superliigan kaksi kertaa (1998 ja 2006). Kazanista tuli KHL:n ensimm\xc3\xa4inen mestarijoukkue vuonna 2009 sen kukistettua finaalissa Lokomotiv Jaroslavlin. Joukkue on voittanut my\xc3\xb6s European Champions Cupin vuonna 2007, loppuottelussa vastustajana oli suomalainen HPK, jonka Ak Bars voitti puhtaasti 6\xe2\x80\x930. Hopeaa Ak Bars on savuttanut Superliigassa vuosina 2000, 2002 sek\xc3\xa4 2007._NEWLINE_Kazanissa pelasi aikoinaan nelj\xc3\xa4 suomalaista. Keskushy\xc3\xb6kk\xc3\xa4\xc3\xa4j\xc3\xa4 Niko Kapanen siirtyi kes\xc3\xa4kuussa 2008 NHL:st\xc3\xa4 Phoenix Coyoteista Kazaniin. Kes\xc3\xa4kuussa 2009 JYPin entinen keskushy\xc3\xb6kk\xc3\xa4\xc3\xa4j\xc3\xa4 Jarkko Immonen teki kaksivuotisen sopimuksen seuran kanssa. Marraskuussa 2009 SM-liigan sen hetken paras maalivahti, Petri Vehanen, siirtyi sarjaa johtavasta Rauman Lukosta Kazaniin. Lukon ja Kazanin v\xc3\xa4lisess\xc3\xa4 vaihtokaupassa Kazanin alkukauden maalivahti Mikael Tellqvist siirrettiin raumalaisten kokoonpanoon. Hy\xc3\xb6kk\xc3\xa4\xc3\xa4j\xc3\xa4 Antti Miettinen siirtyi Kazaniin kes\xc3\xa4ll\xc3\xa4 2011 NHL:n Minnesota Wildista.'